  Виталий Пронин Олимпиадае, выль рекорд пуктыны шуыса, мынӥз США-ысь уясь Майкл Фелпс.Та нуналозь Олимпиадаосын котькинлэсь трос медаль люканы быгатӥз вал Совето Союзысь гимнаст Лариса Латынина. Со оглом 18 - 9 зарни, 5 азвесь но 4 туй - медаль басьтӥз вал. Трос аръёс ӵоже возиськем рекордэз туэ выльдыны быгатӥз Америкаысь уясь. Олимпиадаосын басьтэм медальёсыз солэн 19 луизы ни, со пӧлысь 15-ез - зарни.Паймымон: Олимпиадаын кужымзэ эскериз Малайзиысь спортсменка Нур Суриани Мохамед Таиби - сюлэм улысьтыз нуныезлы 8 толэзь. Со пыриськиз ыбылӥськонъя ӵошатсконэ, 56 мурт пӧлысь 34-тӥ инты басьтӥз. Ыбылӥськыкуз, пе, кӧтысьтыз нуныез ньыль пол ӵыжем. Вормисьёс пӧлы шедьымтэез понна анай луыны дасяськись кышномурт уг куректы - нылыз гинэ таза мед вордскоз.Валентина Емельянова.  